לורה מיור

לורה מיור (באנגלית: Laura Muir; נולדה ב-9 במאי 1993) היא אתלטית סקוטית, סגנית האלופה האולימפית (טוקיו 2020), סגנית אלופת העולם באולם (ברמינגהאם 2018), פעמיים אלופת אירופה (ברלין 2018, מינכן 2022) שלוש פעמים אלופת אירופה באולם (בלגרד 2017, גלאזגו 2019, איסטנבול 2023) בריצת 1500 מטר. נוסף לכך, היא פעמיים ברציפות אלופת אירופה באולם (בלגרד 2017, גלאזגו 2019) בריצת 3000 מטר.

ביוגרפיה
מיור נולדה באינוורנס שבסקוטלנד. היא החלה להתאמן בריצה בגיל 11.

ב-2010 סיימה במקום הרביעי בריצת 800 מטר באליפות סקוטלנד עד גיל 20. ב-2012 זכתה באליפות סקוטלנד לבוגרים בריצת 800 מטר. באליפות העולם לנוער ב-2012 במקום ה-16 בריצת 3000 מטר. באליפות אנגליה שהיותה גם את המבחנים לקראת אולימפיאדת לונדון סיימה במקום ה-12 בריצת 1500 מטר. ב-2013 זכתה במדליית ארד בריצת 1500 מטר באליפות אירופה U23, באותה שנה נכללה בנבחרת בריטניה לאליפות העולם באתלטיקה וסיימה במקום ה-9 בריצת 800 מטר.

באליפות אירופה באתלטיקה באולם 2015 סיימה במקום הרביעי בריצת 3000 מטר. באולימפיאדת ריו דה ז'ניירו (2016) סיימה במקום השביעי בריצת 1500 מטר בתוצאה של 4:12.88 דקות. ב-2016 זכתה באליפות ליגת היהלום בריצת 1500 מטר, עם ניצחונות בתחרות בלונדון ובפריז. בשתי התחרויות שיפרה את שיא בריטניה.

באליפות אירופה באתלטיקה באולם 2017 שהתקיימה בבלגרד זכתה במדליות זהב הן בריצת 1500 מטר (4:02.39 דקות) והן בריצת 3000 מטר (8:35.67 דקות). באליפות העולם באתלטיקה 2017 סיימה רביעית בריצת 1500 מטר בזמן של 4:02.97 דקות ושישית בריצת 5000 מטר בזמן של 14:52.07 דקות.

באליפות העולם באתלטיקה באולם 2018 זכתה במדליית ארד בריצת 3000 מטר בתוצאה של 8:45.78 דקות ובמדליית כסף בריצת 1500 מטר בתוצאה של 4.06.23 דקות. באליפות אירופה באתלטיקה 2018 זכתה במדליית זהב בריצת 1500 מטר בתוצאה של 4:02.32 דקות. באותה שנה זכתה בפעם השנייה באליפות ליגת היהלום.

באליפות אירופה באתלטיקה באולם 2019 זכתה בפעם השנייה ברציפות במדליית זהב בריצת 3000 מטר, בשיא אליפות של 8:30.61 דקות ובפעם השנייה ברציפות בריצת 1500 מטר בתוצאה של 4:05.92 דקות. באליפות העולם באתלטיקה 2019 סיימה במקום החמישי בריצת 1500 מטר בתוצאה של 3:55.76 דקות.

באולימפיאדת טוקיו (2020) זכתה במדליית כסף בריצת 1500 מטר, בשיא בריטי חדש של 3:54.50 דקות. באליפות העולם באתלטיקה 2022 זכתה במדליית ארד בריצת 1500 מטר בתוצאה של 3:55.28 דקות לאחר פיית' קיפייגון (3:52.96 דקות) וגודאף צגאי (3:54.52 דקות). במשחקי חבר העמים הבריטי שהתקיימו בברמינגהאם זכתה במדליית זהב בריצת 1500 מטר ובמדליית ארד בריצת 800 מטר. באליפות אירופה באתלטיקה 2022 זכתה במדליית זהב בתוצאה של 4:01.08 דקות.

באולימפיאדת פריז (2024) סיימה חמישית בריצת 1500 מטר בשיא בריטניה של 3:53.37 דקות.

מיור סיימה ב-2018 לימודי רפואה וטרינרית באוניברסיטת גלאזגו.

תוצאות בתחרויות בינלאומיות מרכזיות
 שנה  תחרות  מיקום התחרות  מקצוע  דירוג  תוצאה 2013 אליפות אירופה U23  טמפרה, פינלנד  ריצת 1500 מטר  3  4:08.19 דקות 2013  אליפות העולם באתלטיקה  מוסקבה, רוסיה  ריצת 800 מטר  9 (חצי גמר)  2:00.83 דקות 2014 אליפות אירופה באתלטיקה  ציריך, שווייץ  ריצת 1500 מטר  מוקדמות  4:14.69 דקות 2014  אליפות העולם באתלטיקה באולם סופוט, פולין  ריצת 800 מטר  מוקדמות  2:02.55 דקות 2015 אליפות אירופה באתלטיקה  בייג'ינג, סין  ריצת 1500 מטר  5  4:11.48 דקות 2015  אליפות אירופה באתלטיקה באולם  פראג, צ'כיה  ריצת 3000 מטר  4  8:52.14 דקות 2016  אולימפיאדת ריו דה ז'ניירו  ריו דה ז'ניירו, ברזיל  ריצת 1500 מטר  7  4:12.88 דקות 2017  אליפות אירופה באתלטיקה באולם  בלגרד, סרביה  ריצת 1500 מטר  1  4:02.39 דקות 2017  אליפות אירופה באתלטיקה באולם  בלגרד, סרביה  ריצת 3000 מטר  1  8:35.67 דקות 2017  אליפות העולם באתלטיקה  לונדון, בריטניה  ריצת 1500 מטר  4  4:02.97 דקות 2017  אליפות העולם באתלטיקה  לונדון, בריטניה  ריצת 5000 מטר  6  14:52.07 דקות 2018  אליפות העולם באתלטיקה באולם  ברמינגהאם, אנגליה   ריצת 3000 מטר  3  8:45.78 דקות 2018  אליפות העולם באתלטיקה באולם  ברמינגהאם, אנגליה   ריצת 1500 מטר  2  4.06.23 דקות 2018  אליפות אירופה באתלטיקה  ברלין, גרמניה  ריצת 1500 מטר  1  4:02.32 דקות 2019  אליפות אירופה באתלטיקה באולם  גלאזגו, סקוטלנד  ריצת 3000 מטר  1  8:30.61 דקות 2019  אליפות אירופה באתלטיקה באולם  גלאזגו, סקוטלנד  ריצת 1500 מטר  1  4:05.92 דקות 2019  אליפות העולם באתלטיקה  דוחה, קטר  ריצת 1500 מטר  1  3:55.76 דקות 2021  אולימפיאדת טוקיו  טוקיו, יפן  ריצת 1500 מטר  2  3:54.50 דקות 2022  אליפות העולם  יוג'ין, ארצות הברית  ריצת 1500 מטר 3  3:55.28 דקות 2022  אליפות אירופה  מינכן, גרמניה  ריצת 1500 מטר 1  4:01.08 דקות 2023  אליפות אירופה באתלטיקה באולם  איסטנבול, טורקיה  ריצת 1500 מטר  1  4:03.40 דקות

שיאים אישיים
אצטדיון
 ריצת 800 מטר: 1:56.73 דקות (2021)
 ריצת 1500 מטר: 3:53.37,  דקות (2024), שיא בריטניה
 ריצת מייל: 4:18.03 דקות (2017)
 ריצת 5000 מטר: 14:52.07 דקות (2017)

אולם
 ריצת 800 מטר: 1:58.44 דקות (2020) 
 ריצת 1500 מטר: 3:59.58 דקות (2021), שיא בריטניה
 ריצת 3000 מטר: 8:26.41 דקות (2017), שיא אירופה
 ריצת 5000 מטר: 14:49.12 דקות (2017), שיא בריטניה

קישורים חיצוניים

 לורה מיור באתר התאחדות האתלטיקה הבריטית
 לורה מיור באתר thepowerof10

הערות שוליים

קטגוריה:רצות למרחקים בינוניים
קטגוריה:אתלטיות בריטיות
קטגוריה:אתלטיות באולימפיאדת ריו דה ז'ניירו (2016)
קטגוריה:ספורטאים סקוטים
קטגוריה:אלופות אירופה באתלטיקה
קטגוריה:רצות 1500 מטר
קטגוריה:רצות 3000 מטר
קטגוריה:זוכות מדליית כסף אולימפית מבריטניה
קטגוריה:זוכות מדליית כסף אולימפית: אתלטיקה
קטגוריה:רצות באולימפיאדת טוקיו (2020)
קטגוריה:זוכי מדליית כסף אולימפית בריטים באולימפיאדת טוקיו (2020)
קטגוריה:בריטיות שנולדו ב-1993
קטגוריה:בריטים שנולדו ב-1993
קטגוריה:אתלטים באולימפיאדת פריז (2024)